**Privește-ți omule, frumosul din suflet...**

*Mahok Valeria*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când printre brazi brumați de timp,

Răsare în împărăția ei ochioasă Luna

Și întregul vieții luminează pe pământ,

Dezmiardă în ploaia ei de raze argintii

Frumosul lumii adormit în noapte

Și-i dă culori feerice naturii și iubirii,

Cum nu s-au mai văzut,

Decât în raiul pământesc, bine privit.

Privește-ți omule, frumosul din suflet

Privește-i lumina transparentă,

Ca limpezimea apei de izvor

Și vezi ce simți cu adevărat,

În sufletul de viață frământat, în timp;

Prin vene îți va curge poezia,

Inima își va deschide trandafirul roșu al iubirii,

Ca altruismul dărnicia

Și Venus va cânta divin,

Pe-a timpului nemuritoare harfe vechi

Și pe al tău destin.

O viață, miracol dăruit cu bucurie

Și binecuvântat pe altare sfinte,

Deșteaptă mintea omului cu spiritul sărac,

Așa cum soarele trezește sfânta dimineață,

Să vadă adevărata frumusețe,

Adevărata bogăție, iubirea, pacea ,dărnicia,

Că timpul enigmatic măsurat

Răsplătește omului faptele bune,

Dar nu uită ce greșește, niciodată.

11-02-2016